
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 55 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Σύναψη 50 συμβάσεων μίσθωσης έργου από την Πε¬ 
ριφέρεια Κεντρικής Μακεδονίας. ι 

Έγκριση υπερωριακής εργασίας με αμοιβή κατά 
τις Κυριακές και εξαιρέσιμες ημέρες και κατά 
τις νυκτερινές ώρες, 2 μονίμων φυλάκων της 
Επιτροπής Ολυμπίων Κληροδοτημάτων, για το 


έτος 2007. 2 

Τιμές προϊόντων σε περιοχές ελεγχόμενης πρό¬ 
σβασης, κατά εφαρμογή του άρθρου 16 του ν. 
3377/2005 κ.λπ. ρυθμίσεις. 3 


Καθορισμός ελάχιστων υποχρεωτικών απαιτήσεων 
για την κατάθεση φακέλων επισκευής κτιρίων 
που έχουν υποστεί βλάβες από τις πλημμύρες 
του Οκτωβρίου 2006 σε περιοχές των Νομών 
Μαγνησίας και Φθιώτιδας. 4 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Γρηγοριάδου Μαρία του Γε- 
ωργίου. 5 

Χορήγηση άδειας άσκησης Επαγγέλματος Κοινωνικού 


Λειτουργού στη Ζαρακά Χριστίνα του Ανδρέα... β 

Υπερωριακή αποζημίωση των υπαλλήλων του Κέντρου 
Ανοικτής Προστασίας Ηλικιωμένων του Δήμου 
Χαλανδρίου, Ν. Αθηνών, για το έτος 2007. 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 337931/7502 
κοινή απόφαση των υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομί¬ 
ας και Οικονομικών και Αγροτικής Ανάπτυξης και 
Τροφίμων. 8 


24 Ιανουάριου 2007 

ΑΠΟΦΑΣΕΙ Σ 

Αριθμ. 65682 (1) 

Σύναψη 50 συμβάσεων μίσθωσης έργου από την Περι¬ 
φέρεια Κεντρικής Μακεδονίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 6 του ν. 2527/1997 «Τροποποίηση και 
συμπλήρωση διατάξεων του ν. 2190/1994 και άλλες δι¬ 
ατάξεις» (ΦΕΚ 206, Α'). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98 τ.Α'). 

γ) Της παρ. 3 του άρθρου 22 του ν. 2362/1995 «Περί 
Δημοσίου Λογιστικού, Ελέγχου των Δαπανών του Κρά¬ 
τους» (ΦΕΚ 247, Α'). 

δ) Τις διατάξεις των άρθρων 5 και 6 του π.δ. 
164/14.7.2004 (ΦΕΚ 134/τ.Α7ΐ9.7.2004) «Ρυθμίσεις για τους 
εργαζομένους με σύμβαση ορισμένου χρόνου στο δη¬ 
μόσιο τομέα». 

ε) Του π.δ. 373/1995 «Συγχώνευση των Υπουργείων Προ¬ 
εδρίας της Κυβέρνησης και Εσωτερικών, στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων του» (ΦΕΚ 201, Α'). 

στ) Του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57, Α'). 

ζ) Της παρ. 51 του άρθρου 1 του 2412/1996 «Μεταφο¬ 
ρά αρμοδιοτήτων από το Υπουργ. Συμβούλιο σε άλλα 
Κυβερνητικά Όργανα και άλλες διατάξεις» (ΦΕΚ 123/ 
τΑ'/17.6.1996). 

2. Την υπ’ αριθμ. ΔΙΠΠ/Φ.ΕΓΚΡ.1/488/22481/28.11.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ όπως αυτή ισχύει (άρθρο 1 παρ. 51 
ν. 2412/1996). 

3. Την υπ’ αριθμ. 412/2006 γνωμοδότηση του Γ' Τμή¬ 
ματος του Νομικού Συμβουλίου του Κράτους ότι πρό¬ 
κειται για γνήσιες συμβάσεις μίσθωσης έργου και δεν 
υποκρύπτεται εξαρτημένη εργασία. 

4. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432, Β') κοινή απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών», όπως τροποποιήθηκε με 
την υπ’ αριθμ. 5733/ΔΙΟΕ 179/9.2.2006 όμοια (Β' 204), 
και ισχύει. 

5. Το υπ’ αριθμ. 1078484/5796/699/Β0014/12.10.2004 έγγρα¬ 
φο του Υπουργείου Οικονομίας και Οικονομικών που αφο¬ 
ρά την υπαγωγή σε ΦΠΑ σύμβασης ανάθεσης έργου. 

6. Το γεγονός ότι από την εν λόγω απόφαση προ- 
καλείται δαπάνη ποσού εξακοσίων χιλιάδων (600.000) 
ευρώ η οποία θα αντιμετωπιστεί από τον Προϋπολο¬ 
γισμό του ΥΠ.ΕΣ.Δ.Δ.Α. και ειδικότερα από τη γραμμέ¬ 
νη πίστωση στον ΚΑΕ 3299 του ειδικού φορέα 07-110, 
αποφασίζουμε: 

1. Την ανάθεση έργου με σύμβαση μίσθωσης, σύμ¬ 
φωνα με τις ανωτέρω διατάξεις και το άρθρο 681 ΚΕ 
του Αστικού Κώδικα, σε πενήντα (50) άτομα διαφόρων 
ειδικοτήτων από την Περιφέρεια Κεντρικής Μακεδονίας, 
τα οποία κατά ειδικότητα έχουν ως εξής: 


ΠΕ Διοικητικού - Η/Υ 18 

ΤΕ Διοικητικού - Η/Υ 7 

ΔΕ Διοικητικού - Η/Υ 25 

ΣΥΝΟΛΟ 50 


2. Το έργο που ανατίθεται στα άτομα αυτά έχει ως 
αντικείμενο τη συλλογή στοιχείων για: 

α) Την κατηγοριοποίηση ανά χώρα προέλευσης, φύλ¬ 
λο και ηλιακή πυραμίδα ώστε να καταστεί δυνατή η 
περαιτέρω αξιοποίηση των στοιχείων αναφορικά με 
τις απαιτήσεις για εποχιακή εργασία υπηκόων τρίτων 
χωρών, καθώς και αιτημάτων χορήγησης και ανανέω¬ 
σης αδειών διαμονής σε μέλη Διοικητικού Συμβουλίου, 
διαχειριστές και προσωπικό εταιρειών σύμφωνα με τις 
διατάξεις των άρθρων 16 και 17 του ν. 3386/2005. 

β) Την ταξινόμηση και κατηγοριοποίηση των αιτήσεων 
για χορήγηση και ανανέωση άδειας διαμονής σε υπη¬ 
κόους τρίτων χωρών που μετακινούνται από επιχείρη¬ 
ση εγκατεστημένη σε κράτος - μέλος της Ευρωπαϊκής 
Ένωσης ή του Ευρωπαϊκού Οικονομικού χώρου με σκοπό 
την παροχή υπηρεσίας, σύμφωνα με τις διατάξεις του 
άρθρου 18 του ν. 3386/2005. 

γ) Την επεξεργασία των αιτημάτων για άδεια διαμο¬ 
νής, για άσκηση ανεξάρτητης οικονομικής δραστηριό¬ 
τητας σύμφωνα με τις διατάξεις του άρθρου 24 του ν. 
3386/2005. 

δ) Την ταξινόμηση και αξιολόγηση των αιτήσεων για 
χορήγηση άδειας διαμονής για ανάπτυξη επενδυτικής 
δραστηριότητας, σύμφωνα με τις διατάξεις του άρθρου 
26 του ν. 3386/2005. 

ε) Την συλλογή, επεξεργασία και ταξινόμηση των στοι¬ 
χείων για την χορήγηση άδειας διαμονής για λόγους 
σπουδών, σύμφωνα με τις διατάξεις του άρθρου 28 του 
ν. 3386/2005. 

στ) Την κατηγοριοποίηση και την επεξεργασία των 
αιτήσεων για την χορήγηση άδειας διαμονής σε οικο¬ 
νομικά ανεξάρτητα άτομα, σύμφωνα με τις διατάξεις 
του άρθρου 36 του ν. 3386/2005. 

ζ) Την ταξινόμηση και επεξεργασία των αιτήσεων για 
χορήγηση και ανανέωση των αδειών διαμονής σε αντα¬ 


ποκριτές ξένου τύπου, σύμφωνα με τις διατάξεις του 
άρθρου 38 του ν. 3386/2005. 

η) Την αξιολόγηση και κατηγοριοποίηση των αιτήσε¬ 
ων για χορήγηση και ανανέωση αδειών διαμονής σε 
λειτουργούς των γνωστών θρησκειών, σύμφωνα με το 
άρθρο 39 του ν. 3386/2005. 

Το έργο θα εκτελεστοί εφάπαξ, υπό την έννοια ότι 
αποβλέπει στην ηλεκτρονική και φυσική ταξινόμηση των 
ανωτέρω στοιχείων προκειμένου να καταστεί δυνατή 
η περαιτέρω αξιοποίησή τους και η διασφάλιση της 
λειτουργικότητάς τους. 

3. Το έργο αυτό θα πρέπει να ολοκληρωθεί σε δώδεκα 
(12) μήνες. 

4. Το έργο αυτό θα εκτελείται στην έδρα των αρμο¬ 
δίων Διευθύνσεων Αστικής Κατάστασης και Αλλοδα¬ 
πών και Μετανάστευσης της Περιφέρειας Κεντρικής 
Μακεδονίας. 

5. Το έργο που περιγράφεται αναλυτικά στην παρά¬ 
γραφο 1 α, β, γ, δ, ε, στ, ζ και η, συντελείται στα πλαίσια 
του ν. 3386/2005 ειδικότερα στις ανάγκες που προκύ¬ 
πτουν με τις ρυθμίσεις που εισάγουν οι διατάξεις αυτές 
και οι οποίες δεν έχουν αποτελέσει αντικείμενο στις 
μέχρι τώρα απασχολήσεις των υπηρετούντων υπαλλή¬ 
λων, στα πλαίσια των συνήθων καθηκόντων τους. 

Επίσης οι ανάγκες αυτές δεν είναι δυνατόν να αντι¬ 
μετωπιστούν από το προσωπικό που υπηρετεί στην 
Περιφέρεια, δεδομένου ότι οι νέες ρυθμίσεις προϋπο¬ 
θέτουν για την ολοκλήρωση της εφαρμογής τους, την 
εντός τακτού χρόνου συλλογή και επεξεργασία των 
στοιχείων που αναφέρονται ανωτέρω και αποτελεί 
έκτακτη υπηρεσιακή ανάγκη, η οποία θα εκτελεστοί 
εντός δωδεκάμηνου χρονικού διαστήματος, το οποίο 
θα εξαντλήσει το αντικείμενο του έργου. Κατά συνέ¬ 
πεια το ανωτέρω αντικείμενο της μίσθωσης έργου 
δεν καλύπτει πάγιες ανάγκες, αλλά συνιστά έκτακτη 
ανάγκη, που θα ολοκληρωθεί σε δεδομένο χρονικό 
διάστημα, με την έννοια ότι δεν θα επαναληφθεί στο 
μέλλον, αλλά θα εξαντληθεί στο προκαθορισμένο χρο¬ 
νικό διάστημα. 

6. Καθορίζουμε τη συνολική αμοιβή στο ποσό των εξα¬ 
κοσίων χιλιάδων (600.000) ευρώ (συμπεριλαμβανομένου 
του τυχόν αναλογούντος Φ.Π.Α.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 
-♦- 

Αριθμ. 2/58676/0022 (2) 

Έγκριση υπερωριακής εργασίας με αμοιβή κατά τις Κυ¬ 
ριακές και εξαιρέσιμες ημέρες και κατά τις νυκτερι¬ 
νές ώρες, 2 μονίμων φυλάκων της Επιτροπής Ολυ¬ 
μπίων Κληροδοτημάτων, για το έτος 2007. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 Α του ν. 1558/1985 όπως 
προστέθηκαν με το άρθρο 27 του ν. 2081/1992 και αντικα- 
ταστάθηκαν με το άρθρο 1 του ν. 2469/1997 (ΦΕΚ 38/Α). 

2. Τις διατάξεις του άρθρου 16 του ν. 3205/2003, όπως 
τροποποιήθηκε από τις όμοιες της § 2 του άρθρου 18 
του ν. 3254/2004. 

3. Την υπ’ αριθμ. 37930/ΔΙΟΕ 1264/14.10.2005 (ΦΕΚ1432 
Β') απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών», όπως 
τροποποιήθηκε με την υπ’ αριθμ. 5733/ΔΙΟΕ 1264/9.2.2006 
όμοια (ΦΕΚ 204 Β'). 

4. Την υπ’ αριθμ. 2/49256/0004/23/11/2006 (ΦΕΚ 1816/ 
Β/12.12.2006) απόφαση μεταβίβασης αρμοδιοτήτων και 
της εξουσίας να υπογράφουν «Με εντολή Υφυπουρ¬ 
γού» στο Γενικό Γραμματέα Δημοσιονομικής Πολιτικής, 
στους Γενικούς Διευθυντές και στους Προϊσταμένους 
Διευθύνσεων και Τμημάτων του Γ.Λ.Κ. και της Γενικής 
Διεύθυνσης Δημόσιας Περιουσίας και Εθνικών Κληρο¬ 
δοτημάτων. 

5. Την υπ’ αριθμ. 1009849/85/0011 Α/29.1.2001 (ΦΕΚ 144/ 
Β) κοινής απόφασης των Υπουργών Οικονομικών και 
Εσωτερικών, Δημόσιας Διοίκησης και Αποκέντρωσης 
σύμφωνα με την οποία η Επιτροπή Ολυμπίων Κληροδο¬ 
τημάτων λειτουργεί όλες τις ημέρες του έτους. 

6. Την υπ’ αριθμ. 2/72757/0022/31.12.2003 ερμηνευτική 
εγκύκλιο επί του άρθρου 16 του ν. 3205/2003. 

7. Το υπ’ αριθμ. 1399/17.10.2006 έγγραφο της Επιτροπής 
Ολυμπίων Κληροδοτημάτων καθώς και τα πρακτικά της 
υπ’ αριθμ. 29/10.10.2006 συνεδρίασης του ΔΣ του ανωτέ¬ 
ρω ΝΠΔΔ, με τα οποία ζητείται η έγκριση υπερωριακής 
εργασίας με αμοιβή κατά τις Κυριακές και εξαιρέσιμες 
ημέρες και κατά τις νυκτερινές ώρες, 2 μονίμων φυλά¬ 
κων της Επιτροπής Ολυμπίων Κληροδοτημάτων, για 
το έτος 2007. 

8. Το γεγονός ότι, από την απόφαση αυτή προκαλείται 
δαπάνη ύψους 15.000 € σε βάρος του Π/Υ της Επιτροπής 
Ολυμπίων Κληροδοτημάτων (ΝΠΔΔ εποπτευόμενο από 
Υπ. Οικονομίας και Οικονομικών.) 

Εγκρίνουμε την καθιέρωση υπερωριακής εργασίας 
από 1.1.2007 έως 30.6.2007 στον καθένα από τους 2 
φύλακες της Επιτροπής Ολυμπίων Κληροδοτημάτων 
ως εξής: 

16 ώρες το μήνα κατά τις Κυριακές και εξαιρέσιμες 
ημέρες και 

16 ώρες το μήνα κατά τις νυκτερινές ώρες. 

Ο χρόνος της παροχής της κατά τα ανωτέρω εργασίας 
και οι υπάλληλοι που θα εργασθούν θα ορισθούν με 
απόφαση του Προϊσταμένου της Υπηρεσίας. 

Η πραγματοποίηση της εν λόγω εργασίας θα 
βεβαιώνεται από τον Προϊστάμενο της Υπηρεσίας. 

Η απόφαση αυτή που ισχύει ένα μήνα πριν από τη 
δημοσίευσή της και πάντως οχι πριν από την 1.1.2007, 
να δημοσιευθεί στην Εφημερίδα της Κυβερνήσεως. 

Αθήνα, 9 Ιανουάριου 2007 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
Γ. ΚΟΥΡΗΣ 


Αριθμ. Α2-96 (3) 

Τιμές προϊόντων σε περιοχές ελεγχόμενης πρόσβασης, 
κατά εφαρμογή του άρθρου 16 του ν. 3377/2005 κ.λπ. 
ρυθμίσεις. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98 Α'). 

2. Το π.δ. 397/1988 «Οργανισμός του Υπουργείου Εμπο¬ 
ρίου», όπως τροποποιήθηκε και ισχύει. 

3. Το ν.δ. 136/1946 «Περί Αγορανομικού Κώδικος», όπως 
τροποποιήθηκε και ισχύει. 

4. Το π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας - Ενέργειας - Τεχνολογίας και 
Εμπορίου στον Υπουργείο Ανάπτυξης καθώς και το π.δ. 
122/2004 «Ανασύσταση του Υπουργείου Τουρισμού». 

5. Το ν. 3377/2005 «Αρχές και Κανόνες για την εξυγίαν¬ 
ση της λειτουργίας και την ανάπτυξη βασικών τομέων 
τού εμπορίου και της αγοράς - Θέματα Υπουργείου 
Ανάπτυξης» και ειδικότερα το άρθρο 16 του νόμου αυτού 
σχετικά με τιμές προϊόντων σε περιοχές ελεγχόμενης 
Πρόσβασης. 

6. Την υπ’ αριθμ. 28795/293/29.7.2005 απόφαση του 
Υπουργού Οικονομίας-Οικονομικών «Περί καθορισμού 
προϋποθέσεων, κριτηρίων και όρων για την κατάταξη 
αντικειμένων και παροχών σε αγορανομικές κατηγο¬ 
ρίες και για την μετάταξη αυτών από μία κατηγορία 
σε άλλη». 

7. Την κοινή απόφαση της 24.2.2006 των Πρωθυπουρ¬ 
γού και Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Αθαν. Νεράντζη και 
Ιωάν. Παπαθανασίου». 

8. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

Αρθρο 1 

Πεδίο εφαρμογής της παρούσας 

Στις διατάξεις της παρούσας υπάγονται αποκλειστι¬ 
κά και μόνο τα Κυλικεία, που λειτουργούν σε χώρους, 
των οποίων την κυριότητα ή εκμετάλλευση έχουν το 
Δημόσιο, τα Ν.Π.Δ.Δ., οι Οργανισμοί Τοπικής Αυτοδιοί¬ 
κησης Πρώτου και Δευτέρου Βαθμού και οι Δημόσιες 
και Δημοτικές Επιχειρήσεις. 

Άρθρο 2 

Κατάταξη στην κατηγορία του ελεγχομένου κέρδους 

ορισμένων ειδών, που διατίθενται από τα ανωτέρω 
Κυλικεία και καθορισμός ανωτάτων τιμών 
διάθεσης αυτών 

1. Κατατάσσονται στην κατηγορία τού ελεγχομένου 
κέρδους, τα κατωτέρω είδη, που διατίθενται από τα 
Κυλικεία του άρθρου 1 της παρούσας και καθορίζονται 
ανώτατες τιμές διάθεσης αυτών, ως ακολούθως: 


ΕΙΔΗ 

ΑΝΩΤΑΤΕΣ ΤΙΜΕΣ 
ΔΙΑΘΕΣΗΣ 

α) Εμφιαλωμένα νερά, σε συ- 
σκευασία 500 Μί, ανά φιάλη 

Μέχρι 0,50 ευρώ (με το 
Φ.Π.Α.) 

β) Εμφιαλωμένα νερά, σε συ- 
σκευασία 750 ΜΕ, ανά φιάλη 

Μέχρι 0,70 ευρώ (με το 
Φ.Π.Α.) 

γ) Καφές ρόφημα μονός «Ελ¬ 
ληνικός» 

Μέχρι 1,50 ευρώ (με το 
Φ.Π.Α.) 

δ) Καφές ρόφημα μονός 
«Στιγμιαίος» 

Μέχρι 1,50 ευρώ (με το 
Φ.Π.Α.) 

ε) Καφές ρόφημα μονός 
«Γ αλλικός» 

Μέχρι 1,50 ευρώ (με το 
Φ.Π.Α.) 

στ) Καφές ρόφημα μονός 
«Εσπρέσσο» 

Μέχρι 1,50 ευρώ (με το 
Φ.Π.Α.) 

ζ) Τσάι ρόφημα 

Μέχρι 1,50 ευρώ (με το 
Φ.Π.Α.) 

η) Τοστ με ζαμπόν και τυρί 

Μέχρι 1,50 ευρώ (με το 
Φ.Π.Α.) 

θ) Σάντουιτς με ζαμπόν και 
τυρί 

Μέχρι 1,50 ευρώ (με το 
Φ.Π.Α.) 


2. Οι ρυθμίσεις του παρόντος άρθρου, αφορούν όρ¬ 
θιους πελάτες και όχι πελάτες καθήμενους προς τους 
οποίους παρέχονται υπηρεσίες (παραγγελίες για σερ¬ 
βίρισμα). 

Άρθρο 3 

Υποχρεωτική διάθεση από τά εν λόγω Κυλικεία 
των ειδών, για τα οποία καθορίζονται ανώτατες 
τιμές διάθεσης 

Τα Κυλικεία του άρθρου 1 της παρούσας, υποχρε- 
ούνται όπως, όλες τις ημέρες και ώρες λειτουργίας 
τους κατέχουν, παρασκευάζουν και διαθέτουν, για την 
πελατεία τους τα είδη, που αναφέρονται στο ως άνω 
άρθρο 2 και με τιμές διάθεσής τους, μέχρι τα ανώτατα 
όρια που ορίζονται παραπάνω. 

Ειδικά όμως για το είδος «Καφές ρόφημα μονός 
εσπρέσσο», η εν λόγω υποχρέωση ισχύει, εφόσον τα 
Κυλικεία αυτά διαθέτουν το σχετικό, με την παρασκευή 
του εν λόγω καφέ, μηχάνημα. 

Όσον αφορά τα είδη «Τοστ με ζαμπόν και τυρί και 
Σάντουιτς με ζαμπόν και τυρί» η ως άνω υποχρέωση 
συνδέεται ευθέως με την επιλογή των υπόχρεων για 
κατοχή, παρασκευή και διάθεση ενός εκ των δύο αυτών 
ειδών ή και των δύο. 

Άρθρο 4 

Ανάρτηση ή τοποθέτηση στον χώρο των ανωτέρω 
Κυλικείων με τά είδη για τά οποία ισχύουν 
ανώτατες τιμές. 

Οι υπεύθυνοι των Κυλικείων του άρθρου 1 της πα¬ 
ρούσας, υποχρεούνται όπως, σε ορατό από τον πελάτη 
σημείο του καταστήματος αναρτούν ή τοποθετούν ει¬ 
δικό τιμοκατάλογο, στον οποίο με κεφαλαία και ευα¬ 
νάγνωστα γράμματα, αναγράφονται στην ελληνική και 
αγγλική γλώσσα, τα εξής: 

α) Η ένδειξη 

« ΓΙΑ ΟΡΘΙΟΥΣ ΠΕΛΑΤΕΣ ΔΙΑΤΙΘΕΝΤΑΙ ΕΜΦΙΑΛΩΜΕ¬ 
ΝΑ ΝΕΡΑ, ΤΟΣΤ, ΣΑΝΤΟΥΙΤΣ, ΚΑΦΕΔΕΣ ΚΑΙ ΤΣΑΙ ΣΕ 
ΕΛΕΓΧΟΜΕΝΕΣ ΤΙΜΕΣ ΕΟΒ ΟΕΙδΤΟΜΕΒδ ΤΗΑΤ ΑΒΕ 
ΝΟΤ δΕΑΤΕΟ,ΒΟΤΤΕΕϋ \Λ/ΑΤΕΒ, ΤΟΑδΤδ δΑΝΟΪΛ/ΙΟΗΕδ, 
ΟΟΡΡΕΕ ΑΝΩ ΤΕΑ ΑΒΕ Α\/ΑΙΙ_ΑΒΙ_Ε ΑΤ ΒΕΟυΕΑΤΕϋ 
ΡΒΙΟΕδ». 

β) Τα είδη του άρθρου 2 της παρούσας με τις αντί¬ 
στοιχες τιμές διάθεσής τους (με το Φ.Π.Α.). 


Άρθρο 5 

Κυρώσεις 

1. Κάθε ενέργεια περί είσπραξης με οποιονδήποτε τρό¬ 
πο τιμών υψηλοτέρων από αυτές που καθορίζονται στο 
άρθρο 2 της παρούσας, πέραν των ποινικών κυρώσεων 
του Αγορανομικού Κώδικος, τιμωρείται και με χρηματικό 
πρόστιμο κατά τις διαδικασίες του ν. 1401/1983. 

2. Κάθε ενέργεια, που συνιστά παράβαση του άρθρου 
4 της παρούσας τιμωρείται με τις ποινικές κυρώσεις 
του Αγορανομικού Κώδικος. 

3. Κάθε ενέργεια, περί μη κατοχής και διάθεσης των 
ειδών του άρθρου 3 της παρούσας, τιμωρείται με τις 
ποινικές κυρώσεις του Αγορανομικού Κώδικα. 

4. Κάθε ενέργεια, περί μη παρασκευής των ειδών του 
άρθρου 3 της παρούσας (πλην εμφιαλωμένων νερών) 
τιμωρείται μόνο με χρηματικό πρόστιμο, κατά τις δια¬ 
δικασίες του άρθρου 24 του ν. 3190/2003. 

Άρθρο 6 
Εξαιρέσεις 

1. Οι ρυθμίσεις της παρούσας ισχύουν, υπό την επιφύ¬ 
λαξη των διατάξεων του άρθρου 67 Β της Αγορανομικής 
Διάταξης 14/1989, όπως αντικαταστάθηκε με την όμοια 
4/2005. 

2. Στις ρυθμίσεις της παρούσας δεν υπάγονται τα 
κυλικεία των δημοσίων σχολείων (δημοτικά, γυμνάσια, 
λύκεια), ημερήσια και νυκτερινά, περί των οποίων γίνε¬ 
ται αναφορά στην υπ’ αριθμ. ΔΥγ/Γ.Π/93828/31.7.2006 
υγειονομική διάταξη του Υπουργού Υγείας και Κοινω¬ 
νικής Αλληλεγγύης «Περί κανόνων υγιεινής και καθο¬ 
ρισμού προϊόντων, που διατίθενται από τα κυλικεία 
δημοσίων και ιδιωτικών σχολείων». 

Σε περίπτωση καθορισμού ανωτάτων τιμών για είδη 
Κυλικείων των παραπάνω σχολείων, που είναι αρμο¬ 
διότητας του Υπουργού Εθν. Παιδείας και Θρησκευ¬ 
μάτων εφαρμόζονται οι διατάξεις του Αγορανομικού 
Κώδικος. 

Αρθρο 7 

Έναρξη ισχύος της παρούσας 

1. Η απόφαση αυτή τίθεται σε ισχύ σε όλη την Χώρα 
από την δημοσίευσή της στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2007 

Ο ΥΦΥΠΟΥΡΓΟΣ 

ΙΩΑΝ. ΠΑΠΑΘΑΝΑΣΙΟΥ 
-♦- 

Αριθμ. οικ 44 /3700Λ06Α 4916Λ06Α (4) 

Καθορισμός ελάχιστων υποχρεωτικών απαιτήσεων για 
την κατάθεση φακέλων επισκευής κτιρίων που έχουν 
υποστεί βλάβες από τις πλημμύρες του Οκτωβρίου 
2006 σε περιοχές των Νομών Μαγνησίας και Φθι¬ 
ώτιδας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 

1978 εις περιοχή Βορείου Ελλάδος κ.λπ.. και ρυθμίσεως 
ετέρων τινών συναφών θεμάτων» που κυρώθηκε με το 
ν. 867/1979 (ΦΕΚ Α' 24). 

2. Τις διατάξεις του ν. 1190/1981 (ΦΕΚ 203/Α/30.7.1981), 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτή τροποποιήθηκε 
και συμπληρώθηκε με το άρθρο 1, παρ. 42 και 43 του 
ν. 2412/1996 «Μεταφορά αρμοδιοτήτων από το Υπουργι¬ 
κό Συμβούλιο σε άλλα Κυβερνητικά όργανα και άλλες 
διατάξεις» (ΦΕΚ 123/Α/17.6.1996). 

3. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

4. Το υπ’ αριθμ. 121/2004 προεδρικό διάταγμα (ΦΕΚ 
84/Α/10.3.2004) για το διορισμό των Υπουργών και Υφυ¬ 
πουργών. 

5. Την υπ’ αριθμ. Δ16α/04/773/29.11.1990 κοινή απόφα¬ 
ση του Υπουργού Προεδρίας και του Αναπλ. Υπουργού 
Περιβάλλοντος, Χωροταξίας και ΔημοσίωνΈργων «περί 
εξαιρέσεως διοικητικών πράξεων και εγγράφων από τον 
κανόνα των τριών υπογραφών». 

6. Την υπ’ αριθμ. οικ./1356/4/24.6.1991 (ΦΕΚ 430 Β') από¬ 
φαση περί καθορισμού αμοιβών μηχανικών για εκπόνη¬ 
ση μελετών και επίβλεψη αποκατάστασης κτιρίων που 
υπέστησαν βλάβες από το σεισμό. 

7. Το π.δ. 121/2004 (ΦΕΚ84/Α/10.3.2004) για το διορισμό 
των Υπουργών και Υφυπουργών. 

8. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των Νομών Μα¬ 
γνησίας και Φθιώτιδας από τις πλημμύρες του Οκτω¬ 
βρίου 2006. 

9. Την υπ’ αριθμ. οικ.6978/Α32/17.11.2006 (ΦΕΚ 1705/ 
Β/20.11.2006) κοινή απόφαση των Υπουργών Οικονομί¬ 
ας και Οικονομικών και Περιβάλλοντος, Χωροταξίας και 
ΔημοσίωνΈργων και των Υφυπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομίας και 
Οικονομικών με θέμα «Οριοθέτηση περιοχών και πιστω¬ 
τικές διευκολύνσεις για την αποκατάσταση των ζημιών 
από τις πλημμύρες του Οκτωβρίου 2006 σε περιοχές 
των Νομών Μαγνησίας και Φθιώτιδας», αποφασίζουμε: 

Ορίζουμε το θεσμικό πλαίσιο για την αποκατάσταση 
των βλαβών που προκάλεσαν οι πλημμύρες του Οκτω¬ 
βρίου 2006 σε περιοχές των Νομών Μαγνησίας και 
Φθιώτιδας, σε κατοικίες, ιδιωτικά και δημόσια κτίρια, 
ως εξής: 

I. Οι βλάβες στο κτίριο αποκαθίστανται με επεμβάσεις 
μόνο στα στοιχεία που έχουν υποστεί βλάβες. 

II. Αδεια Επισκευής 

Από την αρμόδια Υπηρεσία (όπως αυτή αναφέρεται 
στην κοινή υπουργική απόφαση οριοθέτησης της πε¬ 
ριοχής) εκδίδεται Αδεια Επισκευής για τις εργασίες 
αποκατάστασης των βλαβέντων στοιχείων του πλημ- 
μυρόπληκτου κτιρίου ως ακολούθως: 

α) Αδεια εργασιών επισκευής μικρής κλίμακας για την 
αποκατάσταση βλαβών που δεν επηρεάζουν την γενι¬ 
κή ευστάθεια του κτιρίου (π.χ. βλάβες σε επιχρίσματα, 
χρωματισμούς, δάπεδα κ.λ.π.). 

Για την χορήγηση της προαναφερόμενης άδειας επι¬ 
σκευής για εργασίες μικρής κλίμακας δεν απαιτείται η 
εκπόνηση μελέτης επισκευής από ιδιώτη μηχανικό. 


Περιεχόμενα φακέλου επισκευής (για την περίπτωση 
α): 

ί. Τεχνική έκθεση που θα περιλαμβάνει περιγραφή του 
κτιρίου και συνοπτική περιγραφή των βλαβών, που θα 
συντάσσεται από μηχανικούς της αρμόδιας Υπηρεσίας. 

ϋ.Έντυπο αδείας εργασιών επισκευής μικρής κλίμακας 
με ενσωματωμένα γραμμικό σκαρίφημα του κτίσματος 
και υπολογισμό στεγαστικής συνδρομής. 

β) Άδεια επισκευής πλημμυρόπληκτου κτιρίου για την 
αποκατάσταση βλαβών που επηρεάζουν την γενική ευ¬ 
στάθεια του κτιρίου (βλάβες στα φέροντα στοιχεία). 

Γ ια την χορήγηση της προαναφερόμενης άδειας επι¬ 
σκευής απαιτείται η εκπόνηση μελέτης επισκευής των 
ζημιών από ιδιώτη μηχανικό. 

Περιεχόμενα φακέλου επισκευής (για την περίπτωση 
β): 

ί. Στοιχεία από το φάκελο αδείας του κτιρίου (άδειες, 
μελέτες, σχέδια, κτλ, εφόσον υπάρχουν, εις διπλούν). 

ϋ. Δήλωση ανάθεσης-ανάληψης μελέτης και επίβλε¬ 
ψης. 

ίϋ. Τοπογραφικό διάγραμμα ή οδοιπορικό σκαρίφημα 
(εις διπλούν). 

ίν. Αποτύπωση της υπάρχουσας κατασκευής, κυρίως 
του δομικού συστήματος (γενική διάταξη Φ.Ο., διατομές, 
οργανισμός πλήρωσης, σχηματικές τομές) (εις διπλούν) 
και στατική μελέτη εφ’ όσον τούτο κριθεί αναγκαίο από 
την αρμόδια Υπηρεσία. 

ν. Αποτύπωση βλαβών σε κάτοψη (εις διπλούν) - Φω¬ 
τογραφίες των βλαβέντων στοιχείων υπογεγραμμένες 
από τον ιδιώτη μηχανικό και τον ιδιοκτήτη. 

νί. Τεχνική έκθεση που θα περιλαμβάνει συνοπτική 
περιγραφή της τεχνικής επεμβάσεων με αναφορά στα 
σχέδια επεμβάσεων (εις διπλούν). 
νϋ. Προμέτρηση - Προϋπολογισμός (εις διπλούν). 
νίϋ. Σχέδια επεμβάσεων (κατόψεις, ξυλότυποι, κ.λπ.) 
στα οποία θα αποτυπώνονται οι επεμβάσεις που θα 
πραγματοποιηθούν και στοιχεία για υλικά - τεχνικές, 
αναγραφή λεπτομερειών, εις διπλούν. 
ίχ. Έντυπο αδείας επισκευής, 
χ. Καθορισμός αμοιβής μηχανικού (εις διπλούν). 
χί. Δήλωση για το χαρακτήρα των ζημιών. 
χμ. Δήλωση αντισεισμικότητας και τήρησης συντελε¬ 
στή (εφ’ όσον απαιτείται). 

Αμοιβή Μηχανικών (για την περίπτωση β): 
ί. Η αμοιβή του Μηχανικού για την σύνταξη μελέτης και 
την επίβλεψη επισκευής θα ακολουθεί τις κείμενες δια¬ 
τάξεις και θα προσδιορίζεται από τον προϋπολογισμό 
της μελέτης, ο οποίος θα συντάσσεται σύμφωνα με το 
τιμολόγιο της Υπηρεσίας (Υ.Α.Σ.) για την αποκατάσταση 
βλαβών από το συμβάν που αναφέρεται στο θέμα της 
παρούσας (πλημμύρες του Οκτωβρίου 2006 σε περιοχές 
των Νομών Μαγνησίας και Φθιώτιδας). 

ϋ. Τα παραστατικά πληρωμής της αμοιβής του Μηχα¬ 
νικού προσκομίζονται στην Αρμόδια Υπηρεσία μαζί με 
την αίτηση για την έγκριση χορήγησης της Β' δόσης 
της Στεγαστικής Συνδρομής. 

Αντίγραφο του στελέχους (εντύπου) των κατά τα πα¬ 
ραπάνω χορηγουμένων αδειών επισκευής θα κοινοποιεί¬ 
ται στην αρμόδια Πολεοδομία ή Πολεοδομικό γραφείο, 
στο Δήμο στα Διοικητικά όρια του οποίου υφίσταται το 
πλημμυρόπληκτο κτίριο καθώς και στο αρμόδιο Ι.Κ.Α. 

Η χορήγηση της Στεγαστικής Συνδρομής στους δι¬ 
καιούχους των περιπτώσεων (α) και (β) ορίζεται στα 




906 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


αναφερόμενα στην υπ’ αριθμ. οικ.6978/17.11.2006 (ΦΕΚ 
1705/Β/20.11.2006) κοινή υπουργική απόφαση, που αφο¬ 
ρούν στην Οριοθέτηση περιοχών και πιστωτικών διευ¬ 
κολύνσεων για την αποκατάσταση των ζημιών από τις 
πλημμύρες του Οκτωβρίου 2006 σε περιοχές των Νομών 
Μαγνησίας και Φθιώτιδας. 

III. Η παρούσα ισχύει από την ημέρα δημοσιεύσεώς της 
στην Εφημερίδα της Κυβερνήσεως. Από τις διατάξεις 
της παρούσας δεν προκαλείται δαπάνη σε βάρος του 
κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2007 

Ο ΥΠΟΥΡΓΟΣ 

Γ. ΣΟΥΦΛΙΑΣ 

-♦- 

(5) 

Χορήγηση άδειας ασκήσεως επαγγέλματος Κοινωνικού 
Λειτουργού στη Γρηγοριάδου Μαρία του Γεωργίου. 

Ο ΝΟΜΑΡΧΗΣ ΚΑΒΑΛΑΣ 

Με την υπ’ αριθμ. 14/5200/28.12.2006 απόφαση του 
Νομάχη Καβάλας χορηγείται στη Γρηγοριάδου Μαρία 
του Γεωργίου κατοίκου Δήμου Φιλίππων άδεια ασκή¬ 
σεως επαγγέλματος Κοινωνικού Λειτουργού με αριθμό 
μητρώου 41/2006. 

Με εντολή Νομάρχη 
Ο Διευθυντής κ.α.α. 

ΑΓΓΕΛΙΚΗ ΔΡΟΣΟΥ - ΠΑΠΑΔΟΠΟΥΛΟΥ 

-♦- 

( 6 ) 

Χορήγηση άδειας άσκησης Επαγγέλματος Κοινωνικού 
Λειτουργού στη Ζαρακά Χριστίνα του Ανδρέα. 

Ο ΝΟΜΑΡΧΗΣ ΜΕΣΣΗΝΙΑΣ 

Με την υπ’ αριθμ. 4468/20.12.2006 απόφαση του Νο¬ 
μάρχη Μεσσηνίας, χορηγείται στη Ζαρακά Χριστίνα 
του Ανδρέα άδεια άσκησης επαγγέλματος Κοινωνικού 
Λειτουργού. 

Ο Νομάρχης 

ΔΗΜ. ΔΡΑΚΟΣ 

-♦- 

Αριθμ. απόφ. 2/07 (7) 

Υπερωριακή αποζημίωση των υπαλλήλων του Κέντρου 
Ανοικτής Προστασίας Ηλικιωμένων του Δήμου Χα¬ 
λανδρίου, Ν. Αθηνών, για το έτος 2007. 

Ο ΠΡΟΕΔΡΟΣ ΤΟΥ Δ.Σ. ΤΟΥ Κ.Α.Π.Η. ΧΑΛΑΝΔΡΙΟΥ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297Α/23.12.2003). 


2. Τις διατάξεις του άρθρου 12 παρ. 10 ν. 2503/1997 
(ΦΕΚ107Α/30.5.1997). 

3. Την υπ’ αριθμ. 128/24.2.2003 απόφαση Δημάρχου 
όπου «αναθέτει στην Πρόεδρο του Κ.Α.Π.Η. την υπογρα¬ 
φή όλων των εγγράφων που αφορούν το Κ.Α.Π.Η.». 

4. Τις υπηρεσιακές ανάγκες του Κ.Α.Π.Η. για εξαιρε¬ 
τικές ή έκτακτες περιπτώσεις για το έτος 2007 καθώς 
και τις περιπτώσεις θεομηνιών, αποφασίζουμε: 

Καθιερώνουμε υπερωριακή απασχόληση κατά τις απο¬ 
γευματινές ώρες εντός του έτους 2007 και για όλο το 
προσωπικό του Κ.Α.Π.Η. για την αντιμετώπιση εποχια¬ 
κών, εκτάκτων και επειγουσών υπηρεσιακών αναγκών 
πέραν του υποχρεωτικού ωραρίου και μέχρι 60 ώρες 
ανά υπάλληλο μηνιαίως, ως εξής: 7 άτομα χ 60 ώρες 
μηνιαίως χ 12 μήνες = 5.040 ώρες το έτος συνολικά. 

Η δαπάνη που θα απαιτηθεί έχει προβλεφθεί και θα 
βαρύνει τις σχετικές πιστώσεις στον Κ.Α. 10.6012.01 με 
πίστωση ποσού € 20.000 στον Προϋπολογισμού του 
Κ.Α.Π.Η. Ο.Ε. 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλάνδρι, 3 Ιανουάριου 2007 

Η Πρόεδρος 
ΕΛΕΝΗ ΝΙΩΤΗ 
-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

( 8 ) 

Στην υπ’ αριθμ. 337931/7502 κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομίας και Οικονομικών και Αγροτι¬ 
κής Ανάπτυξης και Τροφίμων που δημοσιεύθηκε στο 
ΦΕΚ 1889/29.12.2006 τ.Β' και αφορά τροποποίηση της 
υπ’ αριθμ. 644/2006 απόφασης για το πρόγραμμα οι¬ 
κονομικών ενισχύσεων στις ορεινές και μειονεκτικές 
περιοχές 7ου έτους της περιόδου 2000-2006, σε εκτέ¬ 
λεση του μέτρου 2.1 του Εγγράφου Προγραμματισμού 
Αγροτικής Ανάπτυξης 2000-2006» επιφέρεται η πιο 
κάτω διόρθωση: 

Στη σελίδα 25750 στήλη 1η και στίχο 27ο εκ των άνω 
από το λανθασμένο: «... 1257/1099...» 

στο ορθό: «...1257/1999...». 

(Από το Εθνικό Τυπογραφείο) 





908 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιιιή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιτι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοηπ/όνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ (αχ; 210 4071010 ■ ϊηΙβΓηβΙ: ΗΗρύ/ΐΛ/ΐΛ/ΐΛ/.βΙ.ςΓ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Λ, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 001: ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ://νννννν.θΐ.(]Γ - Θ-ΠΊ3ΪΙ: \λ/θ!)πί35ϊθγ@6ϊ.ογ 

* Ο 2 Ο Ο Ο 5 5 2 4 Ο 1 Ο 7 Ο Ο Ο 8 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 































